Налшык къапоплъэ
Бадзэуэгъуэм и 27-м Налшык и «Урысейм и ныбжьыщIэхэр» спорт комплексым щекIуэкIынущ «Кавказ джэгухэр — 2013» фестивалым и къалэ зэпеуэ.
Программэм къызэщIеубыдэ кIапсэкIэ дэпщеин, хьэлъэ гъэIэпхъуэн, къэIэтын, троеборье, футбол цIыкIу спорт лIэужьыгъуэхэр. Зэхьэзэхуэм хэтыну Iэмал яIэщ командэ къыхэхахэм, я ныбжькIэ илъэс 17-м фIэкIауэ Налшык къалэ округым илъэсым щIигъуауэ щыпсэухэм икIи къалэм щатхахэм.
«Кавказ джэгухэм» и къалэ Iыхьэм зыкъыщызыгъэлъэгъуэну гукъыдэж зиIэхэм бадзэуэгъуэм и 26 пщIондэ зыщрагъэтх хъунущ мы хэщIапIэм: Налшык къалэ, КIыщокъуэм и уэрам, 70, каб. №20 ( Налшык къалэ округым и щIыпIэ администрацэм Физкультурэмрэ спортымкIэ и комитет). Абыхэм паспортрэ страховой полисрэ яIыгъын хуейщ. Дэтхэнэ спорт лIэужьыгъуэми и щхьэзакъуэ зэпеуэм хэтын папщIэ дохутырым и Iэ зыщIэлъ дэфтэрхэр зэхьэзэхуэр щекIуэкIыну махуэм комиссэм ират.
Зэпеуэм сыхьэти 10-м щIидзэнущ.
